**Overskrift:**

Bever – Bål og lek

**Beskrivelse:**

Bli kjent med nye speidervenner gjennom lek

Vi lærer beverreglene og koser oss rundt bålet

Velkommen til et nytt halvår til alle

**Åpning:**

Flaggsang med utrulling, velkommen og opprop

Dette halvåret skal vi jobbe med Friluftsliv, vi skal være ute og lære mye både om påkledning og hva vi trenger i sekken til tur. Vi skal og jobbe med knivmerket slik at alle får det før jul. I dag skal vi bli ordentlig kjent med alle nye fjes og lære oss beverreglene.

**Hovedaktivitet:**

1. Vi er bevere! Alle beverne er venner. De arbeider sammen, de leker sammen og de hviler sammen. Samarbeid og vennskap er viktig i beverspeiding og vi er alltid ute på møtene våre.
2. De 3 beverreglene:

Bevere arbeider sammen, bevere leker sammen og bevere deler med hverandre

Alle gjentar dette i kor!

1. Navnelek: Stå i ring, en og en sier navnet sitt mens han/hun gjør en bevegelse (et hopp, klapp, knebøy el) Denne går raskt og da har vi hørt alle navn en gang.
2. Navnelek, **Ballen går**: Beverne står i ring. En bever får en ball og roper ut en annens navn samtidig som han kaster ballen forsiktig mot denne. Når han tar imot ballen, roper denne ut et annet navn og slik fortsetter leken. Når leken går godt, kan man gjerne sette inn en ball til.
3. Fortell i ringen:

*Store Brune Bever hadde noe veldig viktig å fortelle. Han svømte til midten av dammen og klappet med halen. Klapp, klapp, klapp, tre ganger. Alle de andre beverne i dammen hørte signalet og skyndte seg over til beverdemningen som Brune Bever hadde bygget, får de visste at møtet skulle holdes der.*

Hver gang dere hører signalet 3 klapp så samles vi i ring! Prøv på dette et par ganger!

1. **Oppmerksomhetslek: «I dammen, på land».**
2. Beverne står i ring. Lederne gir kommandoen «I dammen». Da går alle ut i dam­men (inn i ringen). Ved kommandoen «På land» går alle ut av ringen. Ved kommandoene «I land» og «På dammen» står alle stille.
3. Gjenta beverreglene i kor!
4. Beverdammen: <https://www.madlaspeiderne.no/h/madla/upload/u/LEKER---samling-av-forskjellige-leker.pdf>
5. Bålkos med pinnebrød (gjerne dyppet i kanel og sukker)

**Avslutning:**

1. Samle alle ved 3 klapp
2. Gjenta beverreglene!
3. Flaggsang med innrulling av flagget
4. Takk for i dag til .... gjenta alle navn
5. Speiderbønn
6. Alltid beredt

**Dette må møteleder huske å ta med/ordne:**

1. Lage bål i forkant
2. Pinnebrøddeig
3. Pinner til alle eller eventuelt ha ei rist over bålet og steike små brød. (da trenger du steikespade også)
4. Flagg og flaggsang
5. Navneliste
6. Teppe til beverdammen-lek
7. Myke baller til lek

**Speiderne tar med:**

1. Sitteunderlag
2. Speiderskjerf viss de har
3. Vannflaske
4. Ekstra genser